**Hans Wiers-Jenssen** (født 25. november 1866 i Bergen, død 25. august 1925 i Bergen) var en norsk forfatter, skuespiller, teaterregissør og teaterhistoriker. Hans Wiers-Jenssen var sønn av farger Johan Jenssen og hans hustru Elisa Magdalena Wiers. I 1894 giftet han seg med forfatteren og humoristen Rigmor Nicolowna Danielsen. Teatermannen Johan Henrik Wiers-Jenssen var deres sønn.

Wiers-Jenssen tok examen artium ved Bergen katedralskole i 1885 og studerte så kulturhistorie og språk og ble cand.mag. 1892. I studietiden virket han en periode som huslærer og som journalist i Dagbladet. Etter studiene fortsatte han som journalist og skrev samtidig revyen *Tutti-Frutti*, som ble oppført 101 ganger på Eldorado teater i Kristiania. 1895 ble han tilsatt som sceneinstruktør ved Christiania Theater, hvor han også opptrådte som skuespiller.

Som forfatter er Hans Wiers-Jenssen særlig kjent for teaterstykkene *Anne Pedersdotter* (urpremiere på Nationaltheatret i 1908), som tar utgangspunkt i den sanne historien om prestekonen som ble brent på bålet som heks i Bergen i 1590, og *Jan Herwitz* (urpremiere på Nationaltheatret i 1913, som kan betegnes som en bergensk folkekomedie. Danske Carl Th. Dreyer laget en film basert på skuespillet *Anne Pedersdotter*; filmen hadde premiere i 1943 under tittelen *Vredens dag*. Det har også blitt komponert to operaer over Wiers-Jenssens *Anne Pedersdotter*. Den første av de to var den italienske *La fiamma* (1934), med libretto av Claudio Guastalla og musikk av Ottorino Respighi, den andre var den norske *Anne Pedersdotter*, med libretto av Hans Kristiansen og musikk av Edvard Fliflet Bræin. Denne operaen ble uroppført på Den norske opera i 1971.

Bibliografi
-----------

* (no) Publikasjoner av Hans Wiers-Jenssen i BIBSYS

Referanser
----------

1. ↑   Gemeinsame Normdatei, GND-ID 104029919, besøkt 17. oktober 2015[Hentet fra Wikidata]
2. 1 2 3 4   Archivio Storico Ricordi, Archivio Storico Ricordi person-ID 10594, besøkt 3. desember 2020[Hentet fra Wikidata]
3. ↑   Store norske leksikon, Store norske leksikon-ID Hans\_Wiers-Jenssen[Hentet fra Wikidata]
4. 1 2   Social Networks and Archival Context, SNAC Ark-ID w6w38qck, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 2. mai 2015[Hentet fra Wikidata]
6. ↑   Archivio Storico Ricordi, Archivio Storico Ricordi person-ID 10594[Hentet fra Wikidata]
7. ↑   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* Om Hans Wiers-Jenssen i *Norsk biografisk leksikon*
* (en) Hans Wiers-Jenssen på Internet Movie Database Rediger på Wikidata

* (no) Hans Wiers-Jenssen hos Sceneweb Rediger på Wikidata

* (sv) Hans Wiers-Jenssen i Svensk Filmdatabas Rediger på Wikidata

* (da) Hans Wiers-Jenssen på Filmdatabasen Rediger på Wikidata

* (da) Hans Wiers-Jenssen på danskefilm.dk Rediger på Wikidata

* (da) Hans Wiers-Jenssen på danskfilmogtv.dk Rediger på Wikidata

* (en) Hans Wiers-Jenssen hos Internet Broadway Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** BNE **·** KulturNav **·** MusicBrainz **·** Discogs
 |